АҞӘА, нанҳәа 13 - Sputnik. Нанҳәа 13 азы Краснодартәи атәылаҿацә иахьаҵанакуа амш аҽеиҭакра иазыԥшуп.
"Нанҳәа 13 рзы Краснодартәи атәылаҿацә иахьаҵанакуа амш цәгьахар алшоит. Азанааҭуаа ишырҳәо ала, аԥшасра секундк ала 20 метра ҟалар алшоит, ақәаршҩы, адыд-амацәыс иазыԥшуп. Иара убасгьы Анапа инаркны Магри аҟынӡа амшын аҟны аԥшеиларҳә шьҭыҵыр ауеит", - ҳәа аҳәоит Шәача ақалақь ахадара асаит.
Ақалақь ахада Алексеи Копаигородскии адҵа ҟаиҵеит Шәача аоперативтә маҵзурақәа арежим ҷыдахь русура ииагазарц. Ақалақь ахадара ауааԥсыреи акурорт асасцәеи рахь аҳәара ҟарҵоит ашәарҭадаратә ԥҟаррақәа ирықәныҟәаларц.
Ақалақь аҿы аҭагылазаашьа хылаԥшра арҭалоит аиқәырхаратә маҵзурақәа, Кубань-СПАС, "Водосток" русуҩцәа.
Ақалақь ауааԥсыреи асасцәеи ирабжьыргоит ашәарҭадаратә уснагӡатәқәа мҩаԥыргарц – амашьынақәа абаннерқәеи, аихатә конструкциақәеи, аҵла дуқәеи ирыҵадмыргылаларц.